Bangalore

Bangalore, ofizialki Bengaluru (kannaderaz ಬೆಂಗಳೂರು), Indiako Karnataka estatuaren hiriburua. Decán-go mesetan dago kokatua, estatuaren hego-ekialdean.

Bengaluru izenaren lehen erreferentzia IX. mendeko Mendebaldeko Gangas dinastiaren arrokan egindako inskripzio batean aurkitu zen. Begur-en aurkitu zuten arroka, 890. urtean eta Bengalurun izan zen bataila bati buruz ari da. Ganga erreinuan 1004 arte egon zela dio, eta Bengaval-uru deitzen zitzaiola; «guardien hiri» esan nahi duena Halegannadan.                                                                        2005eko abenduaren 11n, Karnatakako gobernuak jakinarazi zuen U. R. Ananthamurthyk, Jnanpith sariaren irabazleak, onartu zuela Bangalore-tik (ingelesez duen izena) Bengalurura aldatzea.

1534an eraiki zuten, eta egurrezko hesiz inguratua omen zegoen antzina. 1761ean eraiki zuten berriro, harriz orduan.

1906an, Bangalore elektrizitate-zerbitzua zuen Indiako lehen hiria izan zen, Shivanasamudrako instalazio hidroelektriko batek sortua. 1911n, ekonomia asko garatu zen, eta biztanle-kopurua ere asko ugaritu zen.

2011ko datuen arabera, 8.425.970 biztanle ditu, hau da, jende gehien biltzen duen Indiako hirugarren hiria da, New Delhi eta Mumbairen atzetik.

Fama, Bangaloren egiten diren zeta-oihalek eman diote, baina garrantzi handiko industriagune ere bilakatu da. Tresneria, hegazkinak, botikak, portzelana, zapatak eta beste hainbat gai egin eta zabaltzen da Indiako hiri handi honetatik. Badu laborantza-zientzietako unibertsitate bat ere.

Hiri senidetuak

Erreferentziak

Kanpo estekak 

Indiako hiriburuak
Karnatakako hiriak
Indiako hiriak